laion/Wikipedia-Exotic huggingface dataset:
গোলাম মাওলা রনি

গোলাম মাওলা রনি একজন বাংলাদেশি রাজনীতিবিদ ও সাবেক সংসদ সদস্য। তিনি ২০০৮ সালের নির্বাচনে বাংলাদেশ আওয়ামী লীগের মনোনয়নে পটুয়াখালী-৩ আসন থেকে জাতীয় সংসদের সদস্য নির্বাচিত হন। পরবর্তীতে ২০১৮ সালের ২৬শে নভেম্বরে তিনি বাংলাদেশ জাতীয়তাবাদী দলে (বিএনপি) যোগদান করেন। রনি ফরিদপুর জেলার সদরপুর উপজেলার চরভদ্রাশন গ্রামে ১৯৬৭ সালে জন্মগ্রহণ করেন। তার পিতার নাম সামসুদ্দীন মুন্সী ও মাতার নাম মনোয়ারা বেগম। ছোটবেলায় নিজ গ্রাম চর ভদ্রাশনে কাটালেও ১৯৭৪ সালে তার পরিবারের সাথে পটুয়াখালীতে চলে আসেন। ফরিদপুরে প্রাথমিক শিক্ষা শেষ করে তিনি পটুয়াখালী থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করেন। পরবর্তীতে আইন বিষয়ে ঢাকা বিশ্ববিদ্যালয় থেকে স্নাতক সম্পন্ন করেন। এরপর আরও উচ্চ শিক্ষার জন্য মার্কিন যুক্তরাষ্ট্রের শিকাগোতে পড়ালেখা করেন। গোলাম মাওলা রনি সাংবাদিকতা দিয়ে তার কর্মজীবন শুরু করেন। তিনি ২০০৮ সালের নির্বাচনে বাংলাদেশ আওয়ামী লীগের মনোনয়নে পটুয়াখালী-৩ আসন থেকে জাতীয় সংসদের সদস্য নির্বাচিত হন। পরবর্তীতে নিজের শিপিং, ইমপোর্ট-এক্সপোর্ট ও টেক্সটাইলসহ বিভিন্ন ব্যবসা শুরু করেন। তিনি সেবোল্ট গ্রুপের প্রধান নির্বাহী কর্মকতা এবং একটি অনলাইন সংবাদমাধ্যমের মালিক। বিভিন্ন টেলিভিশন অনুষ্ঠানে নিজ দল আওয়ামী লীগের সমালোচনা করায় ২০১৪ সালের নির্বাচনে তিনি আওয়ামী লীগ থেকে সংসদ নির্বাচনের মনোনয়ন পাননি বলে অভিযোগ রয়েছে। ২০১৫ সালে রনি ঢাকা দক্ষিণ সিটি কর্পোরেশনে সতন্ত্র প্রার্থী হিসেবে নির্বাচন করেন এবং পরাজিত হন। ২০১৮ সালের ২৬শে নভেম্বরে তিনি বাংলাদেশ জাতীয়তাবাদী দলে (বিএনপি) যোগদান করেন এবং ২০১৮ সালের নির্বাচনে পটুয়াখালী-৩ আসনে বাংলাদেশ জাতীয়তাবাদী দলের মনোনয়ন লাভ করেন। ২০১৩ সালে ইনডিপেনডেন্ট টেলিভিশনের দুজন সাংবাদিককে প্রহারের ঘটনায় ২৪শে জুলাই সংসদ সদস্য থাকাবস্থায় তিনি গ্রেফতার হন এবং তাকে কারাগারে প্রেরণ করা হয়। একই বছরের ১৬ সেপ্টেম্বর তিনি জামিনে মুক্তি পান। "আ.লীগের সাবেক সাংসদ রনি বিএনপিতে"। প্রথম আলো। ২৬ নভে ২০১৮। সংগ্রহের তারিখ ৬ ডিসে ২০১৮।  "বিএনপিতে যোগ দিলেন গোলাম মাওলা রনি"। আরটিভি অনলাইন। ২৬ নভে ২০১৮। সংগ্রহের তারিখ ৬ ডিসে ২০১৮।  "বিএন‌পি‌তে যোগ দিয়েছেন গোলাম মাওলা রনি"। যুগান্তর। ২৬ নভে ২০১৮। সংগ্রহের তারিখ ৬ ডিসে ২০১৮। [স্থায়ীভাবে অকার্যকর সংযোগ] "Constituency 113"। Bangladesh Parliament। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৮-১২-০৬।  Chowdhury, Kamran Reza (৩০ নভেম্বর ২০১৩)। "AL names candidates for JS polls"। Dhaka Tribune। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  "সংরক্ষণাগারভুক্ত অনুলিপি"। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  ঢাকা (২২ জুলাই ২০১৩)। "রনি প্রশ্নে উত্তপ্ত বাংলাদেশের সাংবাদিক মহল"। বিবিসি বাংলা। সংগ্রহের তারিখ ৬ ডিসে ২০১৮।  প্রথম আলো (১৬ সেপ্টে ২০১৩)। "মুক্তি পেলেন সাংসদ গোলাম মাওলা রনি"। প্রথম আলো। সংগ্রহের তারিখ ৬ ডিসে ২০১৮।
শ্যামল মাওলা

গোলাম মাওলা, যিনি শ্যামল মাওলা নামে অধিক পরিচিত, একজন বাংলাদেশী অভিনেতা, যিনি মঞ্চ, টেলিভিশন ও চলচ্চিত্রে কাজ করেন। তিনি মঞ্চ অভিনেতা হিসেবে কর্মজীবন শুরু করলেও বর্তমানে টেলিভিশন ও ঢাকা ভিত্তিক বাংলা চলচ্চিত্রে কাজ করে থাকেন। (২০০৬) সালে সুমন আনোয়ার পরিচালিত রোদ বৃষ্টির শহরে তার অভিনীত প্রথম নাটক। এছাড়া তার উল্লেখযোগ্য কাজগুলোর মধ্যে রয়েছে-মুদ্রার এপিঠ ওপিঠ, আস্থা, সিনেমাওয়ালা, বাবুই পাখির বাসা, বারান্দায় রৌদ্দুর। পরে তিনি ফিরে আসেন ওয়েব সিরিজের মাধ্যমে। (২০১৮) সালের এপ্রিলে নির্মাতা সৈয়দ আহমেদ শাওকির ক্যাশ নামে ওয়েব সিরিজে। শ্যামল মাওলা আসল নাম ছিলো গোলাম মাওলা। ১৯৮৩ সালের ৮ নভেম্বর তিনি জন্মগ্রহন করেন রাজধানী ঢাকার শাহবাগে। তবে বর্তমানে তিনি উত্তরা বসবাস করছেন। তার প্রথম স্কুল হলো ইস্কাটন গার্ডেন হাইস্কুল। পরবর্তীতে তিনি সিদ্ধেশ্বরী ডিগ্রি কলেজ থেকে উচ্চমাধ্যমিক শেষ করেন। শ্যামল মাওলার অভিনয় শুরু মঞ্চ নাটক থেকে, তার প্রথম নাটক রোদ বৃষ্টির। পরে ওয়েব সিরিজে কাজ করেন ২০১৮ সালের এপ্রিলে নির্মাতা সৈয়দ আহমেদ শাওকির ক্যাশ নামে একটি থ্রিলার ড্রামা দিয়ে ওটিটিতে নাম লেখান শ্যামল মাওলা। এর আগে স্ফুলিঙ্গ এবং ইতি তোমারই ঢাকা নামের দুটি চলচ্চিত্রে অভিনয় করেছিলেন। ২০২০ সাসের ১০ অক্টোবর শ্যামল তার দ্বিতীয় স্ত্রী মাহা শিকদারের সঙ্গে বিবাহ বন্ধনে আবদ্ধ হন। শ্যামল মাওলার প্রথম স্ত্রীর নাম নন্দিতা। তার সঙ্গে তিন বছর সংসার করার পর ডিভোর্স হয়। সেই সংসারে শ্রেয়ণ নামে শ্যামলের একটি পুত্রসন্তান রয়েছে। "নীরবতা ভাঙলেন শ্যামল"। দ্য ডেইলি স্টার। ১৪ ফেব্রুয়ারি ২০২৩। সংগ্রহের তারিখ ১ জুন ২০২৪।  "শ্যামল মাওলা, সেরা সময়টা পার করছেন ওটিটিতেই"। দৈনিক প্রথম আলো। ১৭ মে ২০২৩। সংগ্রহের তারিখ ১ জুন ২০২৪।  "শ্যামল মাওলার জন্মদিন আজ"। দ্য ডেইলি ম্যাসেন্জার। ৮ নভেম্বর ২০২৩। সংগ্রহের তারিখ ১ জুন ২০২৪।  "তৌকীরের 'স্ফুলিঙ্গ'তে নায়ক শ্যামল মাওলা"। দৈনিক যুগান্তর। ১০ ডিসেম্বর ২০২০। সংগ্রহের তারিখ ১ জুন ২০২৪।  "আলোচনায় সদরঘাটের টাইগার"। দৈনিক ভোরের কাগজ। ৯ জুন ২০২০। সংগ্রহের তারিখ ২ জুন ২০২৪।  "আসছে নতুন 'মহানগর"। দৈনিক প্রথম আলো। ৮ জানুয়ারি ২০২২। সংগ্রহের তারিখ ২ জুন ২০২৪।  "নগরের গল্প 'আন্তঃনগর"। দৈনিক প্রথম আলো। ৮ জুন ২০২৩।  "ফের বিয়ে করলেন শ্যামল মাওলা"। ঢাকা টাইমস। ১১ অক্টোবর ২০২০। সংগ্রহের তারিখ ১ জুন ২০২৪।  "সেই মাহাকেই বিয়ে করলেন শ্যামল মাওলা"। দৈনিক কালের কন্ঠ। ১১ অক্টোবর ২০২০। সংগ্রহের তারিখ ১ জুন ২০২৪।  "দ্বিতীয় বিয়ে করলেন শ্যামল মাওলা"। ভোরের কাগজ। ১১ অক্টোবর ২০২০। সংগ্রহের তারিখ ১ জুন ২০২৪।  "অভিনেতা শ্যামল মাওলার বিয়ে"। বাংলা নিউজ টোয়েন্টি ফোর ডটকম। ১০ অক্টোবর ২০২০। সংগ্রহের তারিখ ১ জুন ২০২৪।  ইন্টারনেট মুভি ডেটাবেজে শ্যামল মাওলা (ইংরেজি)
গোলাম মাওলা (দ্ব্যর্থতা নিরসন)

গোলাম মাওলা নাম দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারে: গোলাম মওলা, পাকিস্তান জাতীয় পরিষদের সদস্য। গোলাম মাওলা (অধ্যাপক), কুমিল্লা বিশ্ববিদ্যালয়ের প্রতিষ্ঠাকালীন উপাচার্য। গোলাম মাওলা (আলোকচিত্রী), বাংলাদেশের একজন প্রথম সারির আলোকচিত্র সাংবাদিক। গোলাম মাওলা (বগুড়ার রাজনীতিবিদ), অবসরপ্রাপ্ত সামরিক কর্মকর্তা ও বগুড়া-৩ আসনের সাবেক সংসদ সদস্য। শ্যামল মাওলা (মূল নাম: গোলাম মাওলা), বাংলাদেশি চলচ্চিত্র ও টেলিভিশন অভিনেতা। গোলাম মাওলা রনি, বাংলাদেশের একজন রাজনীতিবিদ ও সাবেক সাংসদ। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
রন হাওয়ার্ড

রোনাল্ড উইলিয়াম হাওয়ার্ড (ইংরেজি ভাষায়: Ronald William Howard) (জন্ম: ১লা মার্চ, ১৯৫৪) মার্কিন চলচ্চিত্র অভিনেতা, একাডেমি পুরস্কার বিজয়ী চলচ্চিত্র পরিচালক এবং প্রযোজক। সিটকম, চলচ্চিত্র এবং টেলিভিশন সর্বত্রই তিনি কাজ করেছেন। ২০০১ সালে মুক্তিপ্রাপ্ত আ বিউটিফুল মাইন্ড চলচ্চিত্র পরিচালনা এবং প্রযোজনার জন্য তিনি সবচেয়ে বেশি পরিচিত। এই চলচ্চিত্রটি আটটি ক্ষেত্রে একাডেমি পুরস্কার মনোনয়ন লাভ করেছিল এবং সেরা পরিচালক ও সেরা চিত্র এই দুটি ক্ষেত্রেই একাডেমি পুরস্কার জিতেছিলো। এছাড়া ২০০৬ সালে তিনি দ্য দা ভিঞ্চি কোড চলচ্চিত্রটি পরিচালনা করেন। Fleming Jr, Mike। "'The Perfect Wife' Book Deal Another Perfect Fit For Imagine"। Deadline। সংগ্রহের তারিখ ২৫ ফেব্রুয়ারি ২০১৭।  ইন্টারনেট মুভি ডেটাবেজে রন হাওয়ার্ড (ইংরেজি) টার্নার ক্লাসিক মুভিজ ডেটাবেজে Ron Howard (ইংরেজি) অলমুভিতে রন হাওয়ার্ড (ইংরেজি) ২০০২ Commencement Address (USC School of Cinema-Television) Ron Howard: Imagining the Wonders of Willow[স্থায়ীভাবে অকার্যকর সংযোগ] – Article at StarWars.com টেমপ্লেট:EmmyTVLegends name Encyclopedia of Oklahoma Hiগল্প and Culture – Howard, Ron
জেমস হুইটেকার

জন জেমস হুইটেকার (ইংরেজি: James Whitaker; জন্ম: ৫ মে, ১৯৬২) ইয়র্কশায়ারের স্কিপটন এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ার দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফব্রেক বোলিং করতেন জেমস হুইটেকার। আপিংহাম স্কুলে অধ্যয়ন করেছেন জেমস হুইটেকার। পূর্ণাঙ্গ প্রথম-শ্রেণীর খেলোয়াড়ী জীবন লিচেস্টারশায়ারের পক্ষেই পাড় করে দেন। তন্মধ্যে, খেলোয়াড়ী জীবন থেকে অবসর গ্রহণের পূর্ব-পর্যন্ত ১৯৯৬ সাল থেকে ১৯৯৯ সাল পর্যন্ত দলের অধিনায়কের দায়িত্বে ছিলেন তিনি। ১৯৮৬ সালে হুইটেকার জাতীয় ব্যাটিং গড়ে শীর্ষস্থানীয় ইংরেজ ব্যাটসম্যান ছিলেন। এ সময়ে তিনি ৬৬ গড়ে ১৫২৬ রান তুলেছিলেন। ফলশ্রুতিতে জাতীয় দলে খেলার জন্যে তাকে আমন্ত্রণ জানানো হয়। ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৮৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। সমগ্র খেলোয়াড়ী জীবনে একটিমাত্র টেস্ট ও দুইটি ওডিআইয়ে অংশগ্রহণের সুযোগ ঘটেছিল জেমস হুইটেকারের। ১২ ডিসেম্বর, ১৯৮৬ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে জেমস হুইটেকারের। ১৯৮৬-৮৭ মৌসুমে অস্ট্রেলিয়ায় অ্যাশেজ সিরিজ খেলার জন্যে ইংল্যান্ড দলের সদস্যরূপে তাকে অন্তর্ভুক্ত করা হয়। অ্যাডিলেড টেস্টের পূর্বে ইয়ান বোথাম আঘাতের কারণে মাঠের বাইরে অবস্থান করলে তিনি এ সুযোগ পান। কিন্তু, দূর্বল ক্রীড়াশৈলীর কারণে তাকে দলের বাইরে অবস্থান করতে হয়। ক্রিকেট খেলা থেকে অবসর গ্রহণের পর কোচের দায়িত্ব পালন করেন। ২০০৫ সালের পূর্ব-পর্যন্ত ক্লাবের ক্রিকেট পরিচালক হিসেবে নিযুক্ত ছিলেন। ১৮ জানুয়ারি, ২০০৮ তারিখে জিওফ মিলার জাতীয় দল নির্বাচক হিসেবে ডেভিড গ্রাভেনির স্থলাভিষিক্ত হন। চার সদস্যবিশিষ্ট দল নির্বাচকমণ্ডলীর তালিকায় তার সাথে পিটার মুরেস, হুইটেকার ও অ্যাশলে জাইলস অন্তর্ভুক্ত ছিলেন। তন্মধ্যে, ২০১৩ থেকে ২০১৮ সাল পর্যন্ত ইংল্যান্ড দল নির্বাচকমণ্ডলীর সভাপতি ছিলেন জেমস হুইটেকার। Bateman, Colin (১৯৯৩)। If The Cap Fits। Tony Williams Publications। পৃষ্ঠা 186। আইএসবিএন 1-869833-21-X।  Graveney axed as England selector BBC News retrieved 18 January 2008 অ্যাশলে জাইলস নাইজেল ব্রায়ার্স উইজডেন বর্ষসেরা ক্রিকেটার ইংরেজ টেস্ট ক্রিকেটারদের তালিকা ইংরেজ একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে জেমস হুইটেকার (ইংরেজি) ক্রিকেটআর্কাইভে জেমস হুইটেকার (সদস্যতা প্রয়োজনীয়) (ইংরেজি)
লাইবনিৎস ও নিউটনের ক্যালকুলাস বিবাদ

সপ্তদশ শতাব্দীতে আইজাক নিউটন এবং গটফ্রিড লাইবনিৎস এই দুজনের মধ্যে কে প্রথমে ক্যালকুলাস আবিষ্কার করেছিলেন তা নিয়ে একটি বিবাদ সৃষ্টি হয়েছিল। এই বিবাদটিই ইতিহাসে লাইবনিৎস ও নিউটনের ক্যালকুলাস বিবাদ নামে পরিচিত। নিউটন দাবী করেছিলেন, ১৬৬৬ সালে তিনি ক্যালকুলাস আবিষ্কার করেছেন। তার আবিষ্কৃত ক্যালকুলাস ছিল মূলত "ফ্লাক্সিয়ন এবং ফ্লুয়েন্টের পদ্ধতি"। কিন্তু ১৬৬৬ এরও কয়েক দশক পরে তিনি প্রথমবারের মত এই পদ্ধতির কথা গবেষণাপত্র আকারে প্রকাশ করেন। এর মধ্যে অবশ্য তার একটি প্রকাশনার পিছনের পাতায় এ সংক্রান্ত সামান্য কিছু কথা উল্লেখ করেছিলেন। অপরদিকে লাইবনিৎস ১৬৭৪ সালে ক্যালকুলাসের একটি ধরন আবিষ্কার করেন এবং ১৬৮৪ সালেই তা গবেষণাপত্র আকারে প্রকাশ করেন। ১৬৯৬ সালে গিয়্যোম দ্য লোপিতাল লাইবনিৎসের ক্যালকুলাস বিষয়ে একটি লেখা প্রকাশ করেছিলেন। অপরদিকে নিউটন ১৬৯৩ সালে প্রথম ক্যালকুলাসের কিছু অংশ প্রকাশ করেন এবং ১৭০৪ সালে সম্পূর্ণ প্রকাশ করেন। ১৬৭৬ সালে লাইবনিৎস লন্ডন ভ্রমণে গিয়ে নিউটনের একটি অপ্রকাশিত পাণ্ডুলিপি দেখেছিলেন। এ কারণেই প্রশ্ন উত্থাপিত হয়, লাইবনিৎস নিউটনের ধারণার উপর ভিত্তি করেই ক্যালকুলাসের উন্নয়ন ঘটিয়েছিলেন কি-না। এই প্রশ্ন থেকে একটি দীর্ঘ বুদ্ধিবৃত্তিক বিবাদের সূচনা হয়, কে আগে ক্যালকুলাস আবিষ্কার করেছিলেন তা নিয়ে। ১৬৯৯ সাল থেকে হালকা হালকা শুরু হয়ে ১৭১১ সালের পর এই বিবাদ পূর্ণোদ্যমে চলা শুরু করে। আইজাক নিউটন গটফ্রিড লাইবনিৎস ক্যালকুলাসের ইতিহাস
প্রেমচাঁদ রায়চাঁদ

প্রেমচাঁদ রায়চাঁদ (জন্ম: ১৮৩১ - মৃত্যু: জুলাই ১৯১৮) প্রসিদ্ধ ভারতীয় ব্যবসায়ী, দানবীর এবং সমাজসেবক ছিলেন। তার আদি নিবাস ছিল গুজরাটের সুরাটে। তার বাবার নাম রায়চাঁদ দীপচাঁদ। তিনি মাত্র ১৬ বছর বয়েসে বাবার ব্যবসায় যোগ দেন। তুলো আর আফিমের ব্যবসা করেন। আমেরিকার স্বাধীনতা যুদ্ধের (১৮৬১-১৮৬৫) আগে ব্রিটেনে তুলো আমদানি হত প্রধানত আমেরিকা থেকে, যুদ্ধের সময় ভারতীয় তুলোর চাহিদা অনেক বেড়ে যায়। এই সময়ে বোম্বাই ও আমেদাবাদ শহরে অনেকগুলি তুলোর ব্যবসার গোড়াপত্তন হয়। প্রেমচাঁদ রায়চাঁদ তুলোর ব্যবসা করে আর অন্য কোম্পানীর শেয়ার কেনাবেচা করে প্রচুর ধনসম্পত্তির মালিক হন। এসময়ে শেয়ার বাজারের ওপর অনেক দখল ছিল প্রেমচাঁদের, তবে ১৮৬৬ সালে শেয়ার বাজারের পতনে তার ক্ষমতা ও সম্পত্তির অবনমন হয়। সারা জীবনে তিনি প্রায় ৬০ লক্ষ টাকা দান করেছেন। তার দেওয়া ২ লক্ষ টাকার সুদ থেকে কলকাতা বিশ্ববিদ্যালয় কৃতী ছাত্রদের প্রেমচাঁদ-রায়চাঁদ বৃত্তি নামের গবেষণা বৃত্তি দেয়। ১৮৬৮ খ্রিষ্টাব্দে এই বৃত্তি প্রথম দেওয়া হয়েছিল। মায়ের স্মৃতির উদ্দেশ্যে তিনি বোম্বাই বিশ্ববিদ্যালয়ের গ্রন্থাগার ও ক্লক টাওয়ার নির্মাণ করে দেন। Anjali Desai (২০০৭)। India Guide Gujarat। India Guide Publications। পৃষ্ঠা p.২৭। আইএসবিএন 0978951700।  সংসদ বাঙালি চরিতাভিধান - প্রথম খণ্ড - সাহিত্য সংসদ আইএসবিএন ৮১-৮৫৬২৬-৬৫-০ William Eleroy Curtis (২০০৪)। Modern India। Kessinger Publishing। পৃষ্ঠা p. ১৫। আইএসবিএন 1419134760। উদ্ধৃতি শৈলী রক্ষণাবেক্ষণ: অতিরিক্ত লেখা (link)
ভরতপুর জেলা

ভরতপুর জেলা পশ্চিম ভারতের রাজস্থান রাজ্যের একটি জেলা, এছাড়াও এটি জাট রাজ্য নামেও পরিচিত। ভরতপুর নগর হল জেলাটির সদর ও বিভাগীয় সদর দপ্তর। ভরতপুর জেলা ভারতের জাতীয় রাজধানী অঞ্চলের অংশ। যখন ভারতপুর একটি দেশীয় রাজ্য ছিল, তখন এটি ছিল একমাত্র রাজনৈতিক সংস্থা, যার চার্টের রঙের পতাকা ছিল। প্রথম ব্যক্তি হিসাবে রাজ্য বোর্ডের শীর্ষস্থানীয় ব্যক্তি এবং জেলাটি থেকে প্রথম আইএএস কর্মকর্তা ছিলেন উত্তরপ্রদেশ ক্যাডারের ১৯৮৫ ব্যাচের দীপক ত্রিবেদী। জেলার মোট আয়োতন ৫,০৬৬ বর্গ কিমি। সীমানা: উত্তরে হরিয়ানার এনইউএল জেলা, পূর্বে উত্তরপ্রদেশের মথুরা ও আগ্রা জেলা, দক্ষিণে ধৌলপুর জেলা, দক্ষিণ-পশ্চিমে কারৌলি, পশ্চিমে দৌসা এবং উত্তর-পশ্চিমে আলওয়ার জেলা। তিনটি নদী, বন গঙ্গা, রূপারেল ও গম্ভীর জেলার পার্শ্ববর্তী। জয়পুর জেলায় বন গঙ্গা উৎপন্ন হয়ে উত্তরাঞ্চলীয় যমুনা নদীতে মিলিত হয় দাউসা ও ভারতপুর জেলার মধ্য দিয়ে প্রবাহিত হয়ে। গাম্ভীরা নদী কারাউলী জেলার পচানা বাঁধ থেকে শুরু হয় এবং বায়ানা তহসিলের বন গঙ্গার সাথে মিলিত হয়। রূপারেল নদী আলয়ার জেলার পাহাড় থেকে উৎপন্ন হয়ে ভরতপুর জেলার কামান তহসিলের প্রবেশ করে। ভারতপুর জেলার দশটি রাজস্ব উপবিভাগ এবং ১১ টি তেহসিল রয়েছে। ৯ টি রাজস্ব উপবিভাগ ও তেহসিলের নাম ও সীমানা একই রয়েছে, তবে কেবলমাত্র উইর উপবিভাগটি উইর তহসিল ও ভূসওয়ার তহসিলে বিভক্ত। অন্যান্য দশটি তেহসিলগুলি হল: বায়ানা, ভরতপুর, দেগ, কামান, কুমার, নাদবাই, নগর, পাহাড়ী, উচচেন এবং রূপওয়াস (রূপবাস)। ২০১১ সালের আদমশুমারি অনুসারে ভারতপুর জেলার জনসংখ্যা ছিল ২৫,৪৯,১২১ জন, যা প্রায় কুয়েতের বা মার্কিন যুক্তরাষ্ট্রের নেভাডা রাজ্যের জনসংখ্যার সমান। এটি জনসংস্যার হিসাবে ভারতের জেলাগুলির মধ্যে ১৬৬ তম স্থান অধিকার করে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গ কিলোমিটারে (১,৩০০/বর্গ মাইল) ৫০৩ জন। ২০০১-২০১১ দশকে জেলাটির জনসংখ্যা বৃদ্ধির হার ২১.৩২% ছিল। ভরতপুর জেলায় প্রতি ১০০০ জন পুরুষ প্রতি নারীর সংখ্যা ৮৭৭ জন এবং জেলাটির সাক্ষরতার হার ৭১.১৬%। মহারাজা সূর্য মাল (ফেব্রুয়ারি ১৭০৭ - ২৫ ডিসেম্বর ১৭৬৩) ভারতপুরের জাট শাসক ছিলেন। আচার্য রাজেন্দ্রাসুরি (১৮২৬-১৯০৫), জৈন সংস্কারক জন্মতপুরে জন্মগ্রহণ করেন। নাটওয়ার সিং (জন্ম ১৯৩১), প্রাক্তন পররাষ্ট্রমন্ত্রী। জগন্নাথ পাহাড়ীয়া (জন্ম ১৯৩২), রাজস্থানের সাবেক মুখ্যমন্ত্রী ও হরিয়ানার সাবেক গভর্নর। "Baratpur—Indian Princely State—the only political entity ever to have a chartreuse colored flag:"। ১১ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  "Administrative Setup"। Bharatpur District। ২০১৩-০৫-১১ তারিখে মূল থেকে আর্কাইভ করা।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Kuwait 2,595,62  "2010 Resident Population Data"। U. S. Census Bureau। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nevada 2,700,551  দাপ্তরিক ওয়েবসাইট Bharatpur History "District Bharatpur: Gram Panchayat, Samiti and Ward Map"। Excise Department, Government of Rajasthan। [স্থায়ীভাবে অকার্যকর সংযোগ]
আমানুর রহমান খান রানা

আমানুর রহমান খান রানা একজন বাংলাদেশি রাজনীতিবিদ এবং টাঙ্গাইল -৩ আসনের সংসদ সদস্য। তিনি ৯ম জাতীয় সংসদে টাঙ্গাইল-৩ আসনের সংসদ সদস্য মৃত্যুবরণ করার পর ২০১২ সালের ১৮ নভেম্বর উপনির্বাচনে আওয়ামী লীগের মনোনয়ন না পেয়ে স্বতন্ত্র প্রার্থী হিসেবে বিজয়ী হন। ২০১৪ সালের নির্বাচনে বাংলাদেশ আওয়ামী লীগের মনোনয়নে একই আসন থেকে পুনরায় জাতীয় সংসদের সদস্য নির্বাচিত হন। রানা ১৯৬৬ সালের ৬ অক্টোবর টাঙ্গাইল জেলার ঘটাইল উপজেলায় জন্মগ্রহণ করেন। তার পিতার নাম আতাউর রহমান খান ও মাতার নাম ফাতেমা রহমান খান। এই দম্পতির পাঁচ পুত্রের মধ্যে রানা দ্বিতীয়, অন্যরা হলেন টাঙ্গাইলের সাবেক আওয়ামীলীগ নেতা মরহুম আমিনুর রহমান খান বাপ্পী, টাঙ্গাইল পৌরসভার সাবেক মেয়র সহিদুর রহমান খান মুক্তি, ব্যবসায়ী জাহিদুর রহমান খান কাকন এবং ছাত্রলীগের সাবেক কেন্দ্রীয় সহসভাপতি সানিয়াত খান বাপ্পা। বিভিন্ন সময় রানার বিরুদ্ধে চাঁদাবাজি, ভূমি দখল, হত্যাসহ বিভিন্ন সন্ত্রাসী কার্যকলাপের অভিযোগে মামলা হয়েছে। ২০১৩ সালের ১৮ জানুয়ারি আওয়ামী লীগের টাঙ্গাইল জেলা শাখার নেতা ও মুক্তিযোদ্ধা ফারুক আহম্মেদ খুন হন। ২০১৬ সালের ৩ ফেব্রুয়ারি বাংলাদেশ পুলিশ মামলার অভিযোগপত্রে প্রধান আসামী হিসেবে রানার নাম দাখিল করে। ২০১৬ সালের ১৮ সেপ্টেম্বর থেকে এই মামলায় তিনি টানা ৩৪ মাস কারাভোগের পর ২০১৯ সালের ৯ জুলাই জামিনে মুক্তি পান। Kantho, Kaler (১৯ সেপ্টে ২০১৬)। "এমপি রানা কারাগারে"। Kalerkantho। সংগ্রহের তারিখ ৬ ডিসে ২০১৮।  "৯ম জাতীয় সংসদ সদস্য তালিকা পার্টি অনুযায়ী (বাংলা)"। www.parliament.gov.bd। ২০১৮-১০-১৮ তারিখে মূল থেকে আর্কাইভ করা। সংগ্রহের তারিখ ২০১৮-১২-০৬।  "Constituency 132_10th_Bn"। www.parliament.gov.bd। ২০২৩-০৬-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "সংরক্ষণাগারভুক্ত অনুলিপি" (পিডিএফ)। ২৮ ডিসেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ডিসেম্বর ২০১৮।  "এমপি রানাকে ফের গ্রেফতারের আবেদন গোয়েন্দা পুলিশের"। Jugantor।  "এমপি রানা ঘাটাইলে মূর্তিমান আতঙ্ক"। সমকাল। সংগ্রহের তারিখ ৬ ডিসে ২০১৮। [স্থায়ীভাবে অকার্যকর সংযোগ] "৩৪ মাস পর জামিনে মুক্ত সাবেক সাংসদ আমানুর"। প্রথম আলো২। সংগ্রহের তারিখ ১১ জুলাই ২০১৯।
২৪ এপ্রিল

২৪ এপ্রিল গ্রেগরীয় বর্ষপঞ্জী অনুসারে বছরের ১১৪তম (অধিবর্ষে ১১৫তম) দিন। বছর শেষ হতে আরো ২৫১ দিন বাকি রয়েছে। ১০৬১ - ইংল্যান্ডের আকাশে হ্যালির ধূমকেতু দেখা যায়। ১২৭১ - ভ্যানেশীয় বিখ্যাত পর্যটক ও ব্যবসায়ী মার্কো পোলো তার ঐতিহাসিক এশিয়া সফর শুরু করেন। ১৫৫৮ - ফ্রান্সের যুবরাজ ফ্রাঙ্কোইস মেরি স্টুয়ার্টকে বিয়ে করেন। ১৭৬২ - রাশিয়া ও প্রুশিয়া শান্তিচুক্তি করে। ১৮০০ - লাইব্রেরি অব কংগ্রেস প্রতিষ্ঠা করা হয়। ১৮৯৮ - মার্কিন যুক্তরাষ্ট্রের বিরুদ্ধে স্পেন যুদ্ধ ঘোষণা করে। ১৯১২ - ব্রিটিশ শাসিত আয়ারল্যান্ড স্বাধীনতার দাবীতে এবং সেদেশে ইংরেজদের আধিপত্যবাদের বিরুদ্ধে তীব্র আন্দোলন শুরু করে। ১৯১৬ - ব্রিটিশ শাসনের বিরুদ্ধে আয়ারল্যান্ডের গণ-অভ্যুত্থান শুরু। ১৯২৬ - যক্ষার ভ্যাকসিন বিসিজি আবিষ্কার হয়। ১৯৪৫ - সাবেক সোভিয়েত সেনাবাহিনী বার্লিনে প্রবেশ করে। ১৯৫৪ - রাজশাহীর কারাগারের খাপড়া ওয়ার্ডে নির্বিচারে গুলি চালিয়ে কম্পরাম সিং, আনোয়ার হোসেন প্রমুখ ৭ জন রাজবন্দীকে হত্যা করা হয়। ১৯৫৫ - প্রথম বান্দুং সম্মেলন সমাপ্ত হয়। ১৯৭০ - গাম্বিয়া প্রজাতান্ত্রিক দেশ হিসেবে ঘোষিত হয়। ২০১৩ - রানা প্লাজা ট্র‍্যাজিডিতে প্রাণ হারায় ১,১৩৪ জন শ্রমিক এবং আহত হয় আড়াই হাজারেরও বেশি শ্রমিক।এটি ইতিহাসের তৃতীয় বৃহত্তম শিল্প দুর্ঘটনা হিসেবে পরিচিত। ৭০২ - ইমাম জাফর আল-সাদিক, শিয়া ইমাম। ১৮৬৫ - মুরলীধর বন্দ্যোপাধ্যায়, নারীশিক্ষার পথপ্রদর্শক শিক্ষাবিদ। (মৃ. ১৯৩৩) ১৮৯৭ - বেনজামিন হোর্ফ, মার্কিন ভাষাবিজ্ঞানী। (মৃ. ১৯৪১) ১৯০৮ - যোসেফ গসলোভস্কি, পোলিশ ভাস্কর। (মৃ. ১৯৬৩) ১৯২৮ - টমি ডোচার্টি, স্কটিশ ফুটবলার এবং পরিচালক। ১৯৩৪ - শার্লি ম্যাকলেইন, মার্কিন অভিনেত্রী, গায়িকা, নৃত্যশিল্পী, সমাজকর্মী ও লেখক। ১৯৪২ - বারবারা স্ট্রাইস্যান্ড, মার্কিন গায়িকা, গীতিকার,অভিনেত্রী এবং চলচ্চিত্র নির্মাতা। ১৯৪৬ - ভারতের প্রখ্যাত নারীবাদী লেখক, প্রশিক্ষক এবং অধিকারকর্মী কমলা ভাসিন। (মৃ. ২৫/০৯/২০২১) ১৯৬৪ - জিমোঁ উন্সু, বেনিনীয় অভিনেতা ও মডেল। ১৯৬৮ - এইডান গিলেন, আইরিশ চলচ্চিত্র ও টেলিভিশন অভিনেতা। ১৯৭৩ - শচীন টেন্ডুলকার, ভারতীয় ক্রিকেটার। ১৯৮৭ - ইয়ান ভের্তোনেন, বেলজিয়াম ফুটবলার। ১৯৮৭ - বরুণ ধবন, ভারতীয় চলচ্চিত্র অভিনেতা। ১৭৩১ - ড্যানিয়েল ডিফো, ইংরেজ ব্যবসায়ী, লেখক, সাংবাদিক, প্যাম্ফলেট রচয়িতা এবং গোয়েন্দা। ১৯৪২ - দীনানাথ মঙ্গেশকর, মারাঠি মঞ্চ অভিনেতা, নাট্য সঙ্গীতজ্ঞ এবং হিন্দুস্তানি শাস্ত্রীয় সঙ্গীতশিল্পী। (জ.১৯০০) ১৯৬৫ - লুইস ড্রেসার, আমেরিকান অভিনেত্রী। ১৯৭২ - যামিনী রায়, বাঙালি চিত্রশিল্পী। (জ.১৮৮৭) ১৯৭২ - ভূপেন্দ্রকিশোর রক্ষিত রায়, ভারতের স্বাধীনতা আন্দোলন-এর অন্যতম ব্যক্তিত্ব এবং অগ্নিযুগের বিপ্লবী। (জ.১৯০২) ২০০৬ - নাসরীন পারভীন হক, বাংলাদেশের অন্যতম মানবাধিকার নেত্রী। ২০১১ - সত্য সাঁই বাবা , (পূর্বাশ্রমের নাম সত্যনারায়ণ রাজু) ভারতীয় হিন্দু ধর্মগুরু, আধ্যাত্মিক ব্যক্তিত্ব ও শিক্ষাবিদ। (জ.২৩/১১/১৯২৬) জাতীয় পঞ্চায়েতী রাজ দিবস (ভারত) রানা প্লাজা ট্র্যাজেডি দিবস (বাংলাদেশ)৷ আন্তর্জাতিক শব্দ সচেতনতা দিবস বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
দ্য কেমব্রিজ হিস্ট্রি অব ইংলিশ অ্যান্ড আমেরিকান লিটারেচার

দ্য কেমব্রিজ হিস্ট্রি অফ ইংলিশ অ্যান্ড আমেরিকান লিটারেচার (ইংরেজি: The Cambridge History of English and American Literature) হল ১৯০৭ থেকে ১৯২১ সালের মধ্যে ১৮টি খণ্ডে প্রকাশিত একটি সাহিত্য সমালোচনা-বিষয়ক বিশ্বকোষ। বিংশ শতাব্দীর প্রথমার্ধের ১৭১ জন অগ্রণী গবেষক ও চিন্তাবিদের একটি আন্তর্জাতিক প্যানেল কর্তৃক গ্রন্থটি রচিত ও সম্পাদিত হয়। ৩০৩টি অধ্যায়ে বিন্যস্ত এই বইটির পৃষ্ঠাসংখ্যা এগারো হাজারেরও বেশি। ইংরেজি সাহিত্য-সংক্রান্ত অধ্যায়গুলি শুরু হয়েছে প্রাচীন ইংরেজি কাব্যসাহিত্য থেকে এবং সমাপ্ত হয়েছে ভিক্টোরীয় সাহিত্যে। অপর দিকে আমেরিকান সাহিত্য-সংক্রান্ত অধ্যায়গুলির ব্যাপ্তি ঔপনিবেশক ও বিপ্লবের যুগ থেকে বিংশ শতাব্দীর প্রথম ভাগ পর্যন্ত। ইংরেজি সাহিত্য-সংক্রান্ত ১৪টি খণ্ড এবং একটি অতিরিক্ত নির্ঘণ্ট খণ্ডের যুগ্ম প্রধান সম্পাদক ছিলেন এ. ডব্লিউ. ওয়ার্ড ও এ. আর. ওয়েলার এবং আমেরিকান সাহিত্য-সংক্রান্ত চারটি খণ্ডের প্রধান সম্পাদক ছিলেন উইলিয়াম পিটারফিল্ড ট্রেন্ট, জন আরস্কাইন, টুয়ার্ট শারম্যান ও কার্ল ফন ডোরেন। আমেরিকান সাহিত্য-সংক্রান্ত খণ্ড চারটি ইংল্যান্ডে কেমব্রিজ থেকে কেমব্রিজ ইউনিভার্সিটি প্রেস কর্তৃক এবং মার্কিন যুক্তরাষ্ট্রে নিউ ইয়র্ক সিটি থেকে জি. পি. পাটনাম’স সন্স কর্তৃক প্রকাশিত হয়। ২০০০ সালে বার্টলবাই.কম সমগ্র গ্রন্থটি অনলাইনে প্রকাশ করে। এই সংস্করণে গ্রন্থটিকে অধ্যায়, গ্রন্থপঞ্জি ও অধ্যায় লেখকের নির্ঘণ্ট সহ ৫,৬০০টিরও বেশি ফাইলে বিভক্ত করা হয়েছে। এই গ্রন্থে জীবনী-সংক্রান্ত তথ্যাবলির সঙ্গে সঙ্গে প্রধান প্রধান ব্যক্তিত্ব ও সাহিত্য আন্দোলনের গ্রন্থপঞ্জি অন্তর্ভুক্ত হয়েছে। বইটিতে কবিতা, কথাসাহিত্য, নাটক ও প্রবন্ধ থেকে শুরু করে ইতিহাস, ধর্মতত্ত্ব ও রাজনৈতিক রচনা পর্যন্ত অন্তর্ভুক্ত হয়েছে। এই বইটিতে বক্তা, কৌতুকসাহিত্যকার, কবি, সংবাদপত্র কলামনিস্ট, ধর্মীয় নেতা, অর্থনীতিবিদ, স্থানীয় আমেরিকান, গীতিকার, এমনকি ইড্ডিশ ও ক্রেওল প্রভৃতি কয়েকটি ভাষার লেখালিখিও এই বইয়ের বিষয়সূচির অন্তর্ভুক্ত। সেই জন্য এই বইটিকে সাহিত্য ও সাহিত্য সমালোচনার ইতিহাস-বিষয়ক সবচেয়ে গুরুত্বপূর্ণ বই মনে করা হয়। Cambridge History of English and American Literature, National Library of Australia. Ward, A. W.; Waller, A. R. (সম্পাদকগণ)। The Cambridge History of English LIterature। Cambridge University Press; 1907–1916  Trent, W. P.; Erskine, J.; Sherman, S. P.; Van Doren, C. (সম্পাদকগণ)। The Cambridge History of American Literature। New York: G. P. Putnam's Sons; 1917–1921  The Cambridge History of English and American Literature, Bartleby.com. ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: The Cambridge History of American Literature The Cambridge History of English and American Literature: an Encyclopedia in Eighteen Volumes on Bartleby.com The Cambridge History of English and American Literature: An Encyclopedia in Eighteen Volumes on the website of the University of Pennsylvania সতর্কীকরণ: প্রদর্শন শিরোনাম "<i>দ্য কেমব্রিজ হিস্ট্রি অফ ইংলিশ অ্যান্ড আমেরিকান লিটারেচার</i>" আগের প্রদর্শন শিরোনাম "<i>দ্য কেমব্রিজ হিস্ট্রি অব ইংলিশ অ্যান্ড আমেরিকান লিটারেচার</i>" কে প্রতিস্থাপিত করবে।
উত্তর জয়পুর ইউনিয়ন

উত্তর জয়পুর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন। লক্ষ্মীপুর সদর উপজেলার পূর্বাংশে উত্তর জয়পুর ইউনিয়নের অবস্থান। এ ইউনিয়নের পশ্চিমে দত্তপাড়া ইউনিয়ন, দক্ষিণে হাজিরপাড়া ইউনিয়ন, পূর্বে চন্দ্রগঞ্জ ইউনিয়ন এবং উত্তরে নোয়াখালী জেলার চাটখিল উপজেলার খিলপাড়া ইউনিয়ন ও রামনারায়ণপুর ইউনিয়ন অবস্থিত। উত্তর জয়পুর ইউনিয়ন লক্ষ্মীপুর সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। আফলাতুন কায়সার রাফি লক্ষ্মীপুর সদর উপজেলা লক্ষ্মীপুর সদর থানা লক্ষ্মীপুর জেলা